6.9.2022
DA
Den Europæiske Unions Tidende
C 342/63 Onsdag den 16. februar 2022
16. opfordrer Kommissionen til at sikre en godkendelsesproces for »aktivstoffer« i pesticider, som er fuldstændig gennemsigtig og fri for interessekonflikter; bemærker, at det europæiske borgerinitiativ om at redde bier og landbrugere har opnået over 1 mio.
underskrifter i EU, og at dette initiativ opfordrer til en udfasning af syntetiske pesticider i EU, til foranstaltninger, som har til formål at gendanne biodiversitet, og til at støtte landbrugeres omstilling til bæredygtigt landbrug; anmoder Ombudsmanden om at fortsætte med at undersøge systemerne på EU-plan for at sikre, at de nuværende politikker og proceduremæssige sikkerhedsforanstaltninger på dette område garanterer det højeste niveau af beskyttelse af menneskers sundhed og miljøet, og for at indsamling og undersøgelse af videnskabelig dokumentation er fuldstændig gennemsigtig, nøjagtig og fri for interessekonflikter; 17. minder om, at Ombudsmanden i marts 2020 afsluttede en undersøgelse af den måde, hvorpå Kommissionen sikrer sig, at de videnskabelige eksperter, der rådgiver den, ikke har interessekonflikter; opfordrer Kommissionen til at forbedre sine procedurer til vurdering af, hvorvidt videnskabelige eksperter, der rådgiver den, er uafhængige, herunder ved fuldt ud at gennemføre de forslag, Ombudsmanden har fremsat efter at have undersøgt dette spørgsmål, og til samtidig at sikre, at de pågældende eksperter ikke har nogen interessekonflikter; 18. opfordrer Ombudsmanden til at iværksætte en undersøgelse af Kommissionens strategiske tilgang til behandling af andragender, da dens indsats kun er begrænset til spørgsmål, som den anser for at være af strategisk betydning, og som således udelukker individuelle sager, hvilket kan påvirke borgernes ret til at indgive andragender og god forvaltning; 19. kritiserer Kommissionen for dens manglende færdiggørelse af bæredygtighedsvurderingen inden afslutningen af forhandlingerne om en handelsaftale mellem EU og MERCOSUR; minder om Parlamentets holdning, nemlig at de miljømæssige og sociale virkninger af frihandelsaftaler grundigt skal vurderes forud for afslutningen af handels­ forhandlinger; 20. kritiserer beslutningen truffet af de medlemsstater, der varetog formandskabet for Rådet, om at anvende virksomhedssponsorering, da det medfører alvorlige risici for EU's omdømme, og påpeger, at det er vigtigt, at man fremover afholder sig fra enhver form for sponsorering; mener, at det er af største betydning, at der vedtages de strengeste regler, der forhindrer en sådan praksis i at finde sted, for at beskytte Rådets omdømme og integritet og EU's omdømme og integritet som helhed; opfordrer medlemsstaterne til at overholde deres forpligtelse til i fuld åbenhed at samarbejde med Ombudsmanden; 21. roser Ombudsmandens arbejde med at beskytte EU-borgernes ret til aktindsigt i dokumenter, som EU-institutionerne er i besiddelse af, og med at stille dokumenter til rådighed for borgerne på alle EU’s officielle sprog; glæder sig over Ombudsmandens initiativ til en fast track-procedure i sager om aktindsigt, der har som mål, at der træffes afgørelse om de anmodede dokumenter inden for 40 hverdage; understreger, at den gennemsnitlige sagsbehandlingstid i sager vedrørende klager over aktindsigt i 2020 var en tredjedel af, hvad den var, inden denne procedure blev indført i 2018; mener, at det er af største betydning at sikre fuld gennemsigtighed og fuld offentlig aktindsigt i dokumenter, som EU-institutionerne er i besiddelse af, med henblik på at sikre det højeste beskyttelsesniveau for borgernes demokratiske rettigheder og deres tillid til EU-institutionerne; mener, at der som en prioritet skal gennemføres en revision af forordning (EF) nr.
1049/2001 (3); beklager, at EU-lovgivningen om aktindsigt er meget forældet og dermed også hæmmer Ombudsmandens aktiviteter på dette område; 22. godkender Ombudsmandens vedholdende engagement i bekæmpelsen af svingdørssager, herunder den, EBA var involveret i, hvor agenturet valgte at efterkomme Ombudsmandens henstillinger ved at vedtage en ny politik for vurdering af begrænsninger og forbud for medarbejdere efter deres fratrædelse samt indføre nye procedurer, hvorved medarbejdere, der forlader tjenesten, straks mister adgangen til fortrolig information; 23. opfordrer Ombudsmanden til at fortsætte sit arbejde med at sikre rettidig offentliggørelse af navnene på alle EU-tjenestemænd, der er involveret i svingdørssager, og til at sikre fuld gennemsigtighed med hensyn til alle relaterede oplysninger; 24. glæder sig over den af Ombudsmanden indledte undersøgelse af EIB's håndtering af bankens forhenværende næstformands ansøgning til en ledende stilling i det spanske selskab Iberdrola, som havde modtaget omfattende lån fra EIB; kritiserer, at EIB ikke har efterkommet Parlamentets anmodning om, at det i sit adfærdskodeks for medlemmerne af EIB's direktion medtager bestemmelser, som forhindrer bankens medlemmer i at føre tilsyn med udlån og gennemføre projekter
(3)
Europa-Parlamentets og Rådets forordning (EF) nr.
1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).